Caroline Tiriman | Radio Australia | 23 October 2017
Wanpla laen em oli no laikim ol wok mining aninit long solwara long Bismark sea long Papua New Guinea itok bai oli kisim gavman igo long kot bihaenim ol wari long despla mine.
Odio: Peter Bosip Executive direkta blong centre for environmental law and community rights long PNG itoktok wantem Caroline Tiriman
Nautilus Minerals blong Canada i laik statim mining long ol solwara namel long East New Britain na New Ireland province long 2019.
Sopos despla mine igo hed, em bai kamap olsem nambawan mine em i kamap long wanpla kantri long wold, na planti pipal long PNG iet na ol narapla kantri i wari tru long wonem emi nap bringim bikpla heve tru long ol pipal blong despla tupla provins.
Despla grup, Solwara warriors alliance i laikim gavman long givim ol documents em gavman na kampani igat long environment na ol wonem samting oli nap mekim long stretim heve emi nap kamap long solwara blong larim ol pipal i lukim.
Peter Bosip Executive direkta blong centre for environmental law and community rights long Port Moresby itokim Radio Australia olsem, ol pipal blong PNG imas save gut long wonem ol kaen heve em despla mine bai kamapim na tu wonem kaen ol gutpla samting em despla mine inap bringim long PNG.
eng_Latn tpi_Latn eng_Latn tpi_Latn tpi_Latn tpi_Latn tpi_Latn